Foto’s: Goudvis geopereer om gewas te verwyderFoto: Lort Smith-dierekliniek/Facebook BBC berig dat George onder verdowing geplaas is vir die prosedure wat sy eienaar sowat $200 (sowat R2 200) uit die sak gejaag het. Volgens die veearts kan die 10-jarige vis nou nog 20 jaar leef. Dr. Tristan Rich, wat die operasie uitgevoer het, het aan Melbourne se 3AW-radiostasie gesê: “George het ŉ groot gewas bo-op sy kop gehad en dit begin om sy lewenskwaliteit te beïnvloed.” Die operasie het sowat 45 minute geduur. Die foto’s is deur die Lort Smith-dierekliniek, waar geopereer is, op Facebook gelaai.